EkBass/fiwiki-20250220-pages-articles huggingface dataset:
Orvokkipaavalinkukka

Orvokkipaavalinkukka eli usambaranpaavalinkukka (Streptocarpus ionanthus, syn. Saintpaulia ionantha) on gesneriakasvien heimoon ja soilikkien sukuun kuuluva kasvilaji, joka on kotoisin Itä-Afrikasta Tansaniasta ja Keniasta. Orvokkipaavalinkukka on suosittu kukkiva huonekasvi, jonka jalostettuja lajikkeita kutsutaan ruukkupaavalinkukiksi. Laji kuului aiemmin Saintpaulia- sukuun, mutta vuonna 2015 julkaistujen tutkimusten mukaan kaikki saintpauliat tulisi luokitella samaan sukuun soilikkien kanssa. == Alalajeja ja muunnoksia == * Streptocarpus ionanthus subsp. grandifolius (B.L.Burtt) Christenh. * Streptocarpus ionanthus subsp. grotei (Engl.) Christenh. – amaninpaavalinkukka * Streptocarpus ionanthus subsp. ionanthus – usambaranpaavalinkukka * Streptocarpus ionanthus subsp. mafiensis (I.Darbysh. & Pócs) Christenh. * Streptocarpus ionanthus subsp. occidentalis (B.L.Burtt) Christenh. * Streptocarpus ionanthus subsp. orbicularis (B.L.Burtt) Christenh. – sakarenpaavalinkukka * Streptocarpus ionanthus subsp. pendulus (B.L.Burtt) Christenh. – mtainpaavalinkukka * Streptocarpus ionanthus subsp. rupicola (B.L.Burtt) Christenh. – kenianpaavalinkukka * Streptocarpus ionanthus subsp. velutinus (B.L.Burtt) Christenh. * Streptocarpus ionanthus var. diplotrichus (B.L.Burtt) Christenh. – siginpaavalinkukka == Lähteet == Luokka:Gesneriakasvit
Muistojen kasetti

Muistojen kasetti () on vuonna 2021 ensi-iltansa saanut yhdysvaltalainen draamaelokuva, jonka on käsikirjoittanut Stacey Menear ja ohjannut Valerie Weiss. Elokuva kertoo 12-vuotiaasta Beverlystä, joka vuonna 1999 löytää edesmenneiden vanhempiensa tekemän rikkinäisen kokoelmakasetin ja lähtee etsimään kasetilla olevia kappaleita. Elokuvan pääroolia esittää Gemma Brook Allen. == Lähteet == Luokka:Vuoden 2021 yhdysvaltalaiset elokuvat
Pekka Kanervio

Pekka Kanervio (s. 1957Jorma Ylönen: Kinnulan Kanervio: nöyrin mielin jatkokaudelle Kuntalehti 15.5.2018) on suomalainen kunnanjohtaja. Hänet valittiin toukokuussa 2019 Karstulan kunnanjohtajaksi.Kalle Pallonen: Valtuusto vahvisti Pekka Kanervion valinnan kunnanjohtajaksi Yle 21.5.2019. Viitattu 16.1.2022 Hänet ehdittiin vuonna 2020 valita suunnitellun Suomenselän kunnanjohtajaksi, mutta kunnan muodostaminen ei toteutunut. Kanervion edeltäjä Karstulassa oli Hilkka Hakala, joka erosi virasta helmikuussa 2019 luottamuspulan vuoksi. Ennen Karstulaa Kanervio toimi kesästä 2014 Kinnulan kunnanjohtajana. Kanervion valinta Kinnulaan tapahtui monen äänestyksen jälkeen ja oli yllätys. Hän erosi tehtävästä maaliskuussa 2019 luottamuspulan vuoksi. Kanervio on koulutukseltaan luokanopettaja ja valmistunut kasvatustieteen tohtoriksi. Hän on toiminut luokanopettajana ja Jyväskylän yliopiston tutkijana sekä tehnyt rehtorin sijaisuuksia myös Kinnulassa ennen kunnanjohtajaksi valintaa. == Lähteet == Luokka:Karstulan kunnanjohtajat Luokka:Kinnulan kunnanjohtajat Luokka:Vuonna 1957 syntyneet Luokka:Elävät henkilöt
A Naija Christmas

A Naija Christmas on vuonna 2021 julkaistu nigerialainen romanttinen komedia ja jouluelokuva. Elokuva kertoo nigerialaisesta Mamasta (Rachel Oniga), joka lupaa kolmelle pojalleen (Kunle Remi, Efa Iwara ja Abayomi Alvin) antavansa perheen kodin perintönä sille, joka pojista menee ensimmäisenä naimisiin. A Naija Christmas -elokuvan ohjasi Kunle Afolayan ja käsikirjoitti Kemi Adesoye. == Lähteet == Luokka:Vuoden 2021 elokuvat Luokka:Jouluelokuvat Luokka:Nigerialaiset elokuvat
Samsung Galaxy Z Fold 3

Samsung Galaxy Z Fold 3 on Samsungin 11. elokuuta 2021 julkistama ja 27. elokuuta julkaisema taittuvanäyttöinen älypuhelin. Se on Samsung Galaxy Z Fold 2:n seuraaja. Suomessa puhelin tuli myyntiin 1 879 euron suositushintaan. Puhelimessa on kaksi näyttöä, joista toinen on taittuva päänäyttö ja toinen kansinäyttö. Päänäytön koko on 7,6 tuumaa ja kansinäytön 6,2 tuumaa. Molempien näyttöjen kuvataajuus on 120 hertsiä. Tallennustilaa on valittavana 256 tai 512 gigatavua ja keskusmuistia on 12 gigatavua. Puhelimessa on Qualcomm Snapdragon 888 -kahdeksanydinprosessori. Puhelimessa on yhteensä viisi kameraa, joista kolme on sijoitettu takakanteen, yksi etukanteen ja yksi päänäytön alle. Takakannen kameroista yksi on tavallinen kamera, yksi ultralaajakulmakamera ja yksi telekamera. Niiden kaikkien tarkkuus on 12 megapikseliä, ja telekamerassa on kaksinkertainen optinen zoom. Etukannen kameran tarkkuus on 10 megapikseliä ja näytönalaisen kameran neljä megapikseliä. Akun kapasiteetti on 4 400 milliampeerituntia. Se tukee 25 watin latausta ja 10 watin langatonta latausta. Puhelin on vedenkestävä, ja sen IP- luokitus on X8. Sormenjälkitunnistin on sijoitettu virtapainikkeeseen laitteen kyljelle. Käyttöjärjestelmänä on Android 11, joka on päivitettävissä Android 12 -versioon. Puhelimelle on luvattu yhteensä kolme Android-versiopäivitystä ja neljä vuotta tietoturvapäivityksiä. == Lähteet == == Aiheesta muualla == * Samsung Galaxy Z Fold 3 Samsungin sivuilla Galaxy Z Fold 3 Luokka:Vuoden 2021 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Red Hat Enterprise Linux

Red Hat Enterprise Linux (RHEL) on yhdysvaltalaisen Red Hat -yrityksen kehittämä Linux-pohjainen käyttöjärjestelmä, eli jakelupaketti. RHEL on pitkään ollut käytetyin kaupallinen Linux-jakelu, ja siitä on saatavilla erilaisilla tuki- ja päivityspalveluilla varustettuja, hinnoittelultaan vaihtelevia versioita. RHEL-julkaisut kehitetään Red Hatin sponsoroiman yhteisöpohjaisen Fedora Linux -jakelun pohjalta niin, että keskimäärin joka kolmannesta Fedora Linux -julkaisuista luodaan ensin CentOS Stream jakeluun julkaisu, jonka jälkeen siitä tehdään uusi RHEL-julkaisu. Syksyyn 2003 asti Red Hat kehitti RHEL:iä lähes puhtaasti omana työnään julkaisemansa Red Hat Linux -jakelun pohjalta (jota sai myös ostaa tuettuna versiona), mutta päätti sittemmin 2003 lopettaa sen ja jatkaa vain RHEL:in kehitystä. Red Hat Enterprise Linuxista on Rocky Linuxin ja SUSE Linux Enterprisen ohella muodostunut Linux-yrityskäytössä De facto -standardiksi. Suuryritys Oracle julkaisee myös Oracle Linux -jakelua, joka on uudelleenbrändätty versio Red Hat Enterprise Linuxista. Se on Oraclen suosittelema alusta Oracle- sovelluksille.https://docs.oracle.com/en/operating-systems/oracle-linux/ Myös yrityskäyttöön tarkoitettu AlmaLinux tehdään näin.https://distrowatch.com/table.php?distribution=alma == Johdannaiset == Red Hat Enterprise Linuxin pohjalta on tehty useita muita Linux-jakeluja, joita ovat muun muassa Oracle Linux, Rocky Linux ja Scientific Linux. Open Enterprise Linux Association (OpenELA) kauppayhdistys muodostettiin elokuussa 2023 vastauksena Red Hatin muutoksiin lähdekoodien saatavuuteen. OpenELA:n jäseniä ovat CIQ, SUSE ja Oracle. OpenELA tarjoaa Red Hat Enterprise Linuxista johdetun käyttöjärjestelmän lähdekoodeja vapaasti. == Julkaisut == Versio Julkaistu Tuen päättyminen 7\. toukokuuta 2019 31. toukokuuta 2029 18\. toukokuuta 2022 ==Katso myös== *CentOS == Lähteet == == Aiheesta muualla == * Red Hat Enterprise Linuxin verkkosivusto Luokka:Red Hat Linux
Farrukh Jaffar

Farrukh Jaffar (1933 Jaunpur – 15. lokakuuta 2021 Lucknow) oli intialainen näyttelijä ja radiojuontaja. Valmistuttuaan Lucknowin yliopistosta hän aloitti uransa radiossa ja siirtyi näyttelemiseen sivuroolilla elokuvassa Umrao Jaan (1981). Myöhemmin hän näytteli muun muassa elokuvissa Swades (2004), Sultan (2016) ja Secret Superstar (2017). Hän voitti parhaan naissivuosan Filmfare Awards -palkinnon elokuvasta Gulabo Sitabo (2020), jolloin hänestä tuli vanhin näyttelijäkategorian voittaja. == Yksityiselämä == Jaffar oli naimisissa toimittaja Syed Muhammad Jaffarin kanssa ja heillä oli kaksi tytärtä. == Filmografia == Vuosi Elokuva Rooli 1981 Umrao Jaan Umrao Jaanin äiti 2004 Swades Fatima Bi 2009 Peepli Live Rouva Manikpuri 2013 Anwar Ka Ajab Kissa Vanha nainen 2015 Barefoot to Goa Isoäiti Jaanisaar Noorin isoäiti Parched Jaankin isoäiti Aligarh Deepun vuokranantaja 2016 Sultan Sultanin isoäiti 2017 What Will People Say Bestemor Secret Superstar Badi Apa 2019 Photograph Daadi Ammaa Ki Boli Ammaa 2020 Gulabo Sitabo Fatima Begum == Palkinnot == Vuosi Palkinto Elokuva Kategoria Tulos 2011 Producers Guild Film Awards Peepli Live Paras naissivuosa 2021 FOI Online Awards Gulabo Sitabo Paras naissivuosa Filmfare Awards Paras naissivuosa == Lähteet == == Aiheesta muualla == * * Luokka:Intialaiset näyttelijät Luokka:Vuonna 1933 syntyneet Luokka:Vuonna 2021 kuolleet
Jekaterina Lagno

Jekaterina Aleksandrovna Lagno (, ; s. 27. helmikuuta 1989 Lviv, Ukrainan sosialistinen neuvostotasavalta) on venäläinen shakin suurmestari. Vuonna 2003 Lagnosta tuli 12 vuoden ja 4 kuukauden ikäisenä kaikkien aikojen nuorin naisten suurmestarin arvon saanut shakinpelaaja. Aiemmin ennätystä piti hallussaan Judit Polgár. Shakin suurmestarin arvon Lagno sai vuonna 2007. Lagno muutti Ukrainasta Venäjälle vuonna 2014 ja siirtyi samalla edustamaan uutta kotimaataan kansainvälisissä kilpailuissa. Hänen puolisonsa on shakinpelaaja Aleksandr Grištšuk. Lagnolla on neljä lasta. == Lähteet == Luokka:Venäläiset shakinpelaajat Luokka:Ukrainalaiset shakinpelaajat‎ Luokka:Shakin suurmestarit Luokka:Vuonna 1989 syntyneet Luokka:Elävät henkilöt Luokka:Ukrainan venäläiset
NP (vaativuusluokka)

NP (nondeterministic polynomial) on laskennan vaativuusteoriassa vaativuusluokka, johon kuuluvat ongelmat voidaan tarkistaa deterministisellä Turingin koneella polynomisessa ajassa, eli "tehokkaasti". Yhtäpitävästi voidaan määritellä, että luokan NP ongelmat voidaan ratkaista epädeterministisellä Turingin koneella polynomisessa ajassa. Epädeterministinen Turingin kone voi tehdä monta asiaa yhtäaikaisesti vastauksena sen saamaan syötteeseen. Määritelmästä seuraa, että kaikki luokan P ongelmat ovat myös NP-ongelmia, sillä kaikki polynomisessa ajassa ratkaistavat ongelmat voidaan myös tarkistaa polynomisessa ajassa. Kuuluisa ratkaisematon kysymys P=NP kysyy, ovatko vaativuusluokat P ja NP kuitenkin sama asia, eli voidaanko kaikki polynomisessa ajassa tarkastettavat ongelmat myös ratkaista polynomisessa ajassa. Monet ongelmat on todistettu NP- täydellisiksi, joka tarkoittaa sitä, että yhden NP-täydellisen ongelman ratkaisu polynomisessa ajassa antaa automaattisesti polynomisen ajan ratkaisun kaikkiin NP-ongelmiin. == Esimerkkejä == Kauppamatkustajan ongelman päätösmuoto on yksi tunnetuimmista NP-ongelmista. Siinä kauppamatkustajan täytyy käydä tietyissä kaupungeissa vapaassa järjestyksessä ja lopuksi palata kotiin. Kysymys kuuluu, onko mahdollista löytää reitti, joka on lyhyempi kuin x kilometriä. Minkä tahansa ratkaisuksi tarjotun reitin oikeellisuus voidaan tarkastaa nopeasti eli polynomisessa ajassa. Nopeaa algoritmia ratkaisun löytämiseen ei kuitenkaan tunneta. Toinen esimerkki NP-ongelmasta on kokonaislukujen tekijöihinjaon päätösongelma. Siinä kysytään, onko annetulla luvulla n alkutekijää, joka on pienempi kuin jokin yläraja M. == Lähteet == Luokka:Tietojenkäsittelyteoria
Fear X

Fear X on vuonna 2003 ensi-iltansa saanut tanskalais-brittiläinen jännityselokuva, jonka on ohjannut Nicolas Winding Refn. Winding Refn käsikirjoitti elokuvan yhdessä Hubert Selby Jr.'n kanssa. Elokuvan pääosaa esittää John Turturro. Fear X esitettiin Sundancen elokuvajuhlilla 2003. Se sai kriitikoilta ristiriitaisen vastaanoton. Elokuva oli myös taloudellinen floppi, josta johtuen Winding Refnin tuotantoyhtiö Jang Go Star meni konkurssiin. == Näyttelijät == == Lähteet == == Aiheesta muualla == * * * Luokka:Vuoden 2003 elokuvat Luokka:Tanskalaiset elokuvat Luokka:Brittiläiset elokuvat Luokka:Psykologiset jännityselokuvat Luokka:Nicolas Winding Refnin ohjaamat elokuvat
Pjotr Semjonov-Tjan-Šanski

Pjotr Petrovitš Semjonov-Tjan-Šanski (; 14. tammikuuta (J: 2. tammikuuta) 1827 Rjazanin kuvernementti, Venäjän keisarikunta – 11. maaliskuuta (J: 26. helmikuuta) 1912 Pietari) oli venäläinen maantieteilijä ja tilastotieteilijä. Hän tuli tunnetuksi Keski-Aasian Tienšanin vuoriston tutkimusmatkastaan vuonna 1857. ==Elämä ja ura== Semjonov väitteli filosofian tohtoriksi Pietarissa vuonna 1851. Vuodesta 1849 hän oli Venäjän maantieteellisen seuran jäsen ja kirjastonhoitaja, ja vuosina 1863-1872 seuran fyysisen maantieteen osaston sihteerinä hän sai tehtäväkseen laatia modernisoidun version Karl Ritterin tuolloin pari vuosikymmentä vanhasta Aasia-teoksesta, joka käsitteli Venäjän Aasiaa ja sen naapurimaita. Tätä tehtävää varten hän opiskeli kolme lukukautta Berliinissä Ritterin, Heinrich Ernst Beyrichin, Gustav Rosen ja Heinrich Wilhelm Doven johdolla ja teki matkoja Sleesian hiilikaivosalueille ja Vesuviukselle. Julkaistuaan Ritterin "Aasian" ensimmäisen osan vuonna 1856 hän lähti Keski-Aasiaan, tutki Issyk Kulin ympärillä olevia vuoristoja ja eteni Kirgisian vuoristoon ja Tienšaniin ilmeisesti ensimmäisenä eurooppalaisena, ja havaitsi, että Alexander von Humboldtin niukkoihin kiinalaisiin tietoihin perustunut olettamus, jonka mukaan vuoristoissa oli vielä aktiivisia tulivuoria, oli täysin perusteeton. Semjonov sai tehtäväkseen toimittaa "Venäjän keisarikunnan maantieteellis-tilastollisen käsikirjan" (viisi nidettä, 1863-1885). Vuosina 1864-1880 hän toimi Venäjän sisäministeriön tilastokomitean johtajana ja organisoi tieteelliselle perustalle aiemmin hyvin puutteelliset maan viralliset tilastot. Hänen johdollaan toteutettiin muun muassa ensimmäinen maanomistusta koskeva tutkimus, ja hän ehdotti Venäjän jakamista luonnollisiin maantieteellisiin ja kulttuurihistoriallisiin alueisiin. Vuodesta 1863 lähtien hän oli Venäjän edustaja kansainvälisissä tilastokongresseissa, ja vuosina 1876-1897 hän toimi sisäministeriön tilastoneuvoston puheenjohtajana ja järjesti vuonna 1897 Venäjän ensimmäisen väestönlaskennan, jonka tulosten käsittelyyn hän ei kuitenkaan osallistunut, koska hänet nimitettiin samana vuonna Venäjän valtakunnanneuvoston jäseneksi. Vuodesta 1873 kuolemaansa saakka hän oli Venäjän maantieteellisen seuran varapuheenjohtaja ja kirjoitti seuran historian sen ensimmäisten viidenkymmenen vuoden ajalta (kolme nidettä, 1896). Semjonovin viimeisiä töitä on "Rossija", Venäjän maantieteellinen, geologinen, tilastollinen, etnografinen, taloudellinen ja historiallinen kuvaus, joka on julkaistu 22 niteessä ja joka on varustettu runsaasti kartoilla, kaavioilla ja muulla kuvituksella. Hän oli myös hyönteistutkija ja -keräilijä sekä hollantilaisten ja flaamilaisten taiteilijoiden maalausten keräilijä ja tuntija, joista hän kirjoitti tutkimuksen. ==Lähteet== ==Aiheesta muualla== Luokka:Tilastotieteilijät Luokka:Venäläiset maantieteilijät Luokka:Venäläiset tutkimusmatkailijat Luokka:Vuonna 1827 syntyneet Luokka:Vuonna 1912 kuolleet
Millennium-ongelmat

Millennium-ongelmat ovat seitsemän Clay-instituutin vuonna 2000 valitsemaa matemaattista ongelmaa. Jokaisen ongelman ratkaisusta on luvassa miljoona Yhdysvaltain dollaria. Tähän mennessä ongelmista on ratkaistu yksi eli Poincarén konjektuuri, jonka ratkaisi Grigori Perelman vuonna 2002. == Ongelmat == Millennium-ongelmat ovat: * P=NP P=NP kuuluu teoreettiseen tietojenkäsittelytieteeseen. Karkeasti sanottuna se kysyy, voidaanko kaikki nopeasti tarkastettavat ongelmat myös ratkaista nopeasti. * Hodgen konjektuuri Hodgen konjektuuri kuuluu algebralliseen geometriaan ja käsittelee sitä, voidaanko tietyt Hodgen luokat rakentaa mahdollisesti helpommin käsiteltävistä osasista. * Poincarén konjektuuri (ratkaistu) Poincarén konjektuuri käsittelee sitä, mikä erottaa topologiassa moniulotteiset pallopinnat muista kappaleista. * Riemannin hypoteesi Riemannin hypoteesi käsittelee Riemannin zeeta-funktion nollakohtia. Hypoteesilla on paljon sovelluksia lukuteoriassa. * Yangin- Millsin olemassaolo Yangin-Millsin olemassaolon ongelma tavoittelee fysiikan kvanttikenttäteoriassa käytetyn Yangin-Millsin teorian saattamista vankalle matemaattiselle pohjalle. * Navierin-Stokesin yhtälöiden ratkaisun olemassaolo ja sileys Tämän ongelman tavoitteena on ymmärtää matemaattisesti paremmin nesteiden ja kaasujen liikettä kuvaavia Navierin-Stokesin yhtälöitä. * Birchin ja Swinnerton-Dyerin konjektuuri Birchin ja Swinnerton-Dyerin konjektuuri käsittelee sellaisia pisteitä elliptisillä käyrillä, joiden koordinaatit ovat rationaalilukuja. == Taustaa == Millennium-ongelmat julkaistiin tasan sata vuotta Hilbertin ongelmien jälkeen. Hilbertin ongelmat olivat David Hilbertin vuonna 1900 julkaisema 23:n siihen mennessä ratkaisemattoman ongelman lista. Ainut ongelma sekä Hilbertin listalla että Millennium-ongelmien listalla on Riemannin hypoteesi. Millennium-ongelmat kattavat laajasti eri matematiikan aloja, kuten teoreettista tietojenkäsittelytiedettä, algebrallista geometriaa, topologiaa, lukuteoriaa, matemaattista fysiikkaa ja osittaisdifferentiaaliyhtälöitä. Luokka:Ratkaisemattomat matemaattiset ongelmat == Lähteet ==
Winsome Sears

Winsome Earle Sears (s. 11. maaliskuuta 1964 Kingston, Jamaika) on jamaikalaissyntyinen yhdysvaltalainen liikemies ja republikaanisen puolueen poliitikko. Hän on toiminut Virginian osavaltion 42. varakuvernöörinä tammikuusta 2022 lähtien. Hän on osavaltion ensimmäinen ei-valkoihoinen varakuvernööri. == Lähteet == == Aiheesta muualla == Luokka:Yhdysvaltain osavaltioiden varakuvernöörit Luokka:Yhdysvaltalaiset republikaanipoliitikot Luokka:Afroamerikkalaiset Luokka:Vuonna 1964 syntyneet Luokka:Elävät henkilöt
Sveinung Rotevatn

Sveinung Rotevatn (s. 15. toukokuuta 1987 Bergen) on norjalainen liberaalipuolueen poliitikko ja puolueensa ensimmäinen varapuheenjohtaja vuodesta 2020. Hän oli Norjan ilmasto- ja ympäristöministeri Solbergin hallituksessa vuosina 2020–2021. Sitä ennen hän toimi valtiosihteerinä ympäristöministeriössä. Rotevatn on istunut suurkäräjillä vuosina 2013–2017 ja uudelleen vuodesta 2021. ==Lähteet== ==Aiheesta muualla== * Sveinung Rotevatn Norjan suurkäräjien verkkosivuilla Luokka:Norjan ympäristöministerit Luokka:Vuonna 1987 syntyneet Luokka:Elävät henkilöt
Francis Ysidro Edgeworth

Francis Ysidro Edgeworth (8. helmikuuta 1845 Edgeworthstown, Longfordin kreivikunta, Irlanti – 13. helmikuuta 1926 Oxford, Englanti) oli angloirlantilainen taloustieteilijä ja tilastotieteilijä, joka edisti matemaattisten menetelmien käyttöä taloustieteessä. ==Elämä ja ura== Edgeworth opiskeli Dublinin Trinity Collegessa ja Oxfordin Balliol Collegessa ja valmistui vuonna 1869. Vuonna 1877 hän valmistui asianajajaksi. Edgeworthista tuli logiikan lehtori Oxfordissa ja taloustieteen professori Lontoossa, ja vuodesta 1891 lähtien hän oli viimeksi mainitun oppiaineen professori Oxfordissa. Edgeworth kuului aikanaan huomattavassa määrin taloustieteen teoreettis-matemaattiseen koulukuntaan ja käsitteli tilastotieteen menetelmillä monia tieteenalansa vaikeimpia teoreettisia ongelmia erittäin tarkkanäköisesti. Hänen teoksiinsa kuului Mathematical Psychics (1881). Siinä hän esitteli ajatuksiaan hyötyfunktiosta, indifferenssikäyrästä ja sopimuskäyrästä, joista kaikista on tullut talousteorian vakiovälineitä. Suurimman osan tutkimustensa tuloksista hän kuitenkin julkaisi vuodesta 1891 ilmestyneessä Economic journal -lehdessä, jota hän toimitti sen perustamisesta lähtien. Hän kehitti taloustieteen kansainvälisen kaupan, monopolien ja verotuksen teorioita. Tilastotieteen saralla hän kehitti indeksilukujen teoriaa ja todennäköisyyslaskentaa. Edgeworth oli matemaattisesti taitava, mutta hänen kirjoitustyyliään pidetään heikkona ja vaikeaselkoisena. ==Lähteet== ==Aiheesta muualla== Luokka:Brittiläiset taloustieteilijät Luokka:Brittiläiset tilastotieteilijät Luokka:Vuonna 1845 syntyneet Luokka:Vuonna 1926 kuolleet
Mecostan piirikunta

Mecostan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 39 714 vuonna 2020. Piirikunnan hallintokeskus on Big Rapidsin kaupunki, joka on myös Mecostan piirikunnan suurin kunta. Piirikunta on perustettu vuonna 1840. == Väestö == Vuonna 2020 Mecostan piirikunnan 39 714 asukkaasta valkoisia oli 92,9 %, mustia 2,9 %, aasialaisia 0,9 % ja alkuperäisasukkaita 0,8 %. Vuonna 2019 3,4 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Gratiotin piirikunta

Gratiotin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 41 761 vuonna 2020. Piirikunnan hallintokeskus on Ithacan kaupunki ja suurin kunta on Alma. Piirikunta on perustettu vuonna 1831. == Väestö == Vuonna 2020 Gratiotin piirikunnan 41 761 asukkaasta valkoisia oli 91,1 %, mustia 6,2 %, alkuperäisasukkaita 0,7 % ja aasialaisia 0,5 %. Vuonna 2019 3,7 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
FedEx Field

FedExField (alkujaan Jack Kent Cooke Stadium) on Washingtonissa sijaitseva stadion, jolle mahtuu kapasiteetti vuoden 2015 muutosten jälkeen noin 85 000 katsojaa. Rakennustyöt aloitettu 1996 ja stadion valmistui vuonna 1997. Stadionia käyttää amerikkalaisen jalkapallon joukkue Washington Commanders, joka aikaisemmin tunnettiin nimellä Washington Redskins, mutta vuoden 2020 rasismikohun takia nimi muutettiin ensin Washington Football Teamiksi ja vuodesta 2022 alkaen nykyiseen muotoon. == Lähteet == Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Marylandin rakennukset ja rakennelmat Luokka:Marylandin urheilu
Kadonneet Suomi

Kadonneet Suomi on suomalainen televisiosarja, jossa kerrotaan kadonneista suomalaisista henkilöistä. Sarjan ensimmäinen kausi alkoi Discovery+-suoratoistopalvelussa 9. heinäkuuta 2020 ja toinen kausi 27. joulukuuta 2021. Sarjan on tuottanut Yellow Film & TV. == Jaksot == === Ensimmäinen tuotantokausi === Jakso Nimi 1 Riina 2 Sanna 3 Oscar ja Victoria 4 Jussi 5 Arvi 6 Suvi, Ella ja Aleksi 7 Dominick 8 Antti 9 Pikku-Anja 10 Saku === Toinen tuotantokausi === Jakso Nimi 1 Karoliina 2 Pasi 3 Pinja 4 Juuso 5 Nora 6 Sami 7 Eila 8 Eric 9 Leo-Lassi (Lauri) 10 Stefan Luokka:2020-luvun suomalaiset televisiosarjat Luokka:TV5:n televisio-ohjelmat
Snobismi

Snobismi vastaa suomen kielen sanoja hienosteleminen ja keikarimaisuus. Sitä on kuvattu narrimaiseksi teeskentelyksi tai tyhjänpäiväisyyksien latteaksi ihailuksi. Snobi uskoo sosiaalisen statuksen ja ihmisarvon olevan yhteydessä toisiinsa. Samalla kun snobi ihailee vaikutusvaltaisia ja äveriäitä ihmisiä, hän halveksii vähävaraisia ja vaikutusvallaltaan vähäisiä ihmisiä. Snobia kuvaakin toteamus “häpeää köyhää äitiään”. Snobi ilmaisee käyttäytymisellään, ettei hän viihdy siinä taloudellisessa tai sosiaalisessa asemassa, johon hän on joutunut. Hän yrittää nousukasmaisesti päästä ylemmäs yhteiskunnan tikapuilla. Tämä taas vaatii älyllistä liikkuvuutta ja vivahteiden tajua. Snobismi on myös joukkoilmiö. Snobien ryhmä olettaa olevansa muita parempia ihmisiä sellaisilla perusteilla, joilla ei ole mitään pohjaa arkitodellisuudessa. Snobeja voi olla kaikissa yhteiskuntakerroksissa, eikä se ole vain ylempien luokkien ilmiö. Snobi-nimitys tuli käyttöön 1800-luvun puolivälissä, kun Turhuuden turuilla -teoksen brittiläinen kirjoittaja William Makepeace Thackeray kuvasi ilmiötä Punch-pilalehdessä ja julkaisi kuvauksensa kirjana The Book of Snobs (1848). Termin yleistyminen liitetään siihen, että monet kuningashuoneet menettivät tuolloin valta-asemansa ja hoviväki saattoi joutua elämään “kuin tavalliset ihmiset”. ==Lähteet== Luokka:Sosioekonomia Luokka:Persoonallisuustyypit
Parsilanjärvi

Parsilanjärvi on humusjärvi Karkkilan itäosassa läntisellä Uudellamaalla. Sen pinta-ala on 62 hehtaaria. Etäisyys Karkkilan keskustasta on seitsemän kilometriä itään.Parsilanjärvi. Järviwiki. Viitattu 12.1.2022. == Maantiede == Parsilanjärven pituus kaakosta luoteeseen on 1,25 kilometriä. Järvi on matala lukuun ottamatta kaakkoisosan 15-metristä syvännettä. Vähintään 10 metriä syvän alueen pinta-ala on 1,2 hehtaaria. Parsilanjärvessä on viisi pientä saarta. Niemimaista huomattavin on itäisen rannan Hävinneenkirkonnokka. Järven rannoilla levittäytyy peltoja, soita ja metsää. Asutusta on jonkin verran. Parsilanjärvi on keskirehevä ja sen kuormitus on kohtalaista. Ekologinen tila on hyvä. Järven tilavuus on 1 440 000 kuutiometriä. Parsilanjärveen virtaa suovesiä luoteesta ja koillisesta. Järven koillispuolella sijaitsee noin kahden hehtaarin laajuinen Päällinen (108,7 metriä mpy). Parsilanjärven laskuoja on Sitinoja, joka laskee Averiaan (36,1 metriä mpy), joka sijaitsee noin seitsemän kilometriä etelään. Parsilanjärvi (23.095.1.004) kuuluu Sitinojan-Suho-ojan valuma-alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Parsilanjärvi on Sitinojan-Suho-ojan alueen toiseksi laajin vakavesi ja Karjaanjoen alueen koillisia vakavesiä.Karjaanjoki (23). Järviwiki. Viitattu 12.1.2022.Sitinojan-Suho-ojan valuma-alue (23.092). Järviwiki. Viitattu 12.1.2022. == Lähteet == Luokka:Karkkilan järvet Luokka:Karjaanjoen vesistö
Vihtijoki

Vihtijoki on keskikokoinen savimaiden joki Vihdissä läntisellä Uudellamaalla. Se on Karjaanjoen vesistön latvavesiä. Vihtijoki alkaa Niemenjärven ja Lapoon alueelta. Se virtaa lounaaseen Averiaan, josta se purkautuu Olkkalanjokena Hiidenveden koilliskolkkaan.Hiidenveden alueen yhteistarkkailun yhteenveto vuosilta 2015–2018, Asp, Mettinen, Valtonen, Ikonen, pdf, s. 33–35. Viitattu 12.1.2022. Vihtijoen pääuomassa on seitsemäntoista koskea. Vihtijokea alettiin perata 1700-luvulla, josta alkaen sen lajisto köyhtyi. Jäljelle jäi alkuperäinen taimenkanta. Siippoon kylässä teurastamojätteistä luurouhetta, luurasvaa, minkkiöljyä ja teknistä rasvaa valmistanut Rasvatuote Oy tuli 1980-luvun puolivälissä tunnetuksi Vihtijoen veden pilaamisesta. 2000-luvulla jokea on elvytetty, ja muun muassa jokisimpukkakantaa on pyritty palauttamaan. Joen kunnostuksen tuloksena kalat pystyvät kulkemaan vapaasti Lohjanjärven eteläosasta Vihtijärveen, joka sijaitsee Lapoon pohjoispuolella. Vihtijoen koskikorentolajisto on monipuolinen. Vihtijoen haaroista huomattavimpia on Parsilanjärvestä alkava Sitinoja. == Lähteet == == Aiheesta muualla == *Vesientila: Lankkupadosta luonnonmukainen koski *Luoteis-Uusimaa: Lankkupadosta luonnonmukainen koski Haimoossa: "Vihtijoki alkaa olla kohta vaellusesteistä vapaa" Luokka:Vihdin luonto *
Polojärvi

Polojärvi on järvi Koillismaalla Pohjois-Pohjanmaan maakunnassa. Se sijaitsee Taivalkosken ja Kuusamon rajalla. Järven pinta-ala on 7,9 neliökilometriä. Etäisyys Oulusta on 174 kilometriä itäkoilliseen.Polojärvi. Järviwiki. Viitattu 14.1.2022. == Maantiede == Polojärven ulottuvuus kaakosta luoteeseen on noin 3,9 kilometriä ja lounaasta koilliseen noin 4,5 kilometriä. Järven länsi- ja keskiosa sijaitsee Taivalkoskella ja itäosa Kuusamossa. Polojärvi on pääosin matala. Vain sadasosa järvestä on vähintään 10 metriä syvä, syvin kohta sijaitsee järven keskivaiheilla. Myös järven lounaisosassa on lähes kymmenmetrisiä syvänteitä. Polojärven suurimmat lahdet ovat Aapronperä ja Itikkalahti. Polojärven ainoa saari on noin 1,4 hehtaaria laaja Polojärvensaari. Järven itärannalla sijaitsee Polon kylä ja haarautuva Polonniemi. Järven itäpuolitse kulkee valtatie 5. Polojärveen virtaa Särkioja lännestä Särkiluomasta (241,3 metriä mpy) ja Sarvioja lounaasta Sarvi-järveltä (237,3 metriä mpy). Polojärvi on samantasoinen sen itäpuolella sijaitsevan Irnijärven kanssa. Järvien välisellä kannaksella kohoaa vaaroja (Hautavaara, Soidinvaara, Polonvaara). Kannaksella on myös soita (Soidinsuo, Markansuo) ja Markka-niminen pieni järvi (236,7 metriä mpy). Polojärven vesitilavuus on 26 471 000 kuutiometriä. Polojärvi (61.323.1.001) kuuluu Polojärven alueeseen (61.323), joka on kolmannen jakovaiheen vesistö Iijoen vesistössä (61). Toinen jakovaihe on Irnijärven alue (61.32) ja ensimmäinen Iijoen yläosan valuma-alue (61.3). Polojärvi on laajin Polojärven alueen 12:sta vähintään hehtaarin laajuisesta vakavedestä. Sitä seuraa Sarvi.Polojärven alue (61.323). Järviwiki. Viitattu 14.1.2022. Polojärvi on neljänneksi laajin Taivalkosken 588:sta vähintään hehtaarin laajuisesta vakavedestä. Sitä seuraa Koviojärvi.Taivalkoski. Järviwiki. Viitattu 14.1.2022. == Lähteet == Luokka:Kuusamon järvet Luokka:Taivalkosken järvet Luokka:Iijoen yläosan valuma-alue
Koviojärvi

Koviojärvi on järvi Taivalkosken itäosassa Pohjois-Pohjanmaan maakunnassa. Sen pinta-ala on 7,3 neliökilometriä. Etäisyys Oulusta on 165 kilometriä itäkoilliseen.Koviojärvi. Järviwiki. Viitattu 14.1.2022. == Maantiede == Koviojärven pituus lounaasta koilliseen on 5,6 kilometriä. Järven selkävedet ovat Vaaraselkä ja Isoselkä. Järven lounaisosan muodostaa Eteläperä, koillisessa on Itäperä. Koviojärvessä on useita saaria, joista isoimmat ovat Vaaraselkää ja Isoselkää erottavat Kurvinsaari ja Pylkönsaari. Eteläperässä sijaitsee lukuisia pieniä saaria ja luotoja. Koviojärven luusua sijaitsee Salmenniemen kohdalla, josta alkaa länteen Tyräjärveen virtaava Hutunsalmi. Koviojärven ja Tyräjärven välisellä kannaksella on peltomaata ja suota. Koviojärven pohjoisrannalla on kulttuurimaisemaa, järven pohjoispuolisen Koviovaaran huippu on noin 285 metriä merenpinnan yläpuolella. Järven itäpuolitse kulkee valtatie 5. Koviojärvi (61.382.1.001) kuuluu Koviojärven valuma-alueeseen (61.382), joka on kolmannen jakovaiheen vesistö Iijoen vesistössä (61). Toinen jakovaihe on Tyräjärven valuma-alue (61.38) ja ensimmäinen Iijoen yläosan valuma-alue (61.3). Koviojärvi on laajin Koviojärven valuma-alueen yhdeksästä vähintään hehtaarin laajuisesta vakavedestä. Sitä seuraa Iso-Nuottilampi.Koviojärven valuma-alue (61.382). Järviwiki. Viitattu 14.1.2022. Koviojärvi on viidenneksi laajin Taivalkosken 588:sta vähintään hehtaarin laajuisesta vakavedestä. Sitä seuraa Jokijärvi.Taivalkoski. Järviwiki. Viitattu 14.1.2022. == Lähteet == Luokka:Taivalkosken järvet Luokka:Iijoen yläosan valuma-alue
Kultakilpiruohot

Kultakilpiruohot (Aurinia) on ristikukkaiskasveihin kuuluva kasvisuku, jonka on kuvannut Nicaise Auguste Desvaux 1815. Suvussa on seitsemän lajia.BrassiBase: Aurinia Viitattu 16.1.2022. == Lajeja == Lajeja: Aurinia corymbosa, Aurinia gionae, Aurinia leucadea, Aurinia moreana, Aurinia petraea, Aurinia saxatilis, Aurinia sinuata. Suomeksi on nimetty puutarhaperennana viljelty kivikkokilpiruoho (Aurinia saxatilis),Finto: Kassu – Kasvien suomenkieliset nimet: Aurinia jonka alkuperäalue yltää Saksasta Ukrainaan ja Turkkiin. == Lähteet == == Aiheesta muualla == * Suomen Lajitietokeskus: Aurinia Luokka:Ristikukkaiskasvit
Aurajoki (Lahdenpohja)

Aurajoki () on Venäjällä Karjalan tasavallan Lahdenpohjan piirissä virtaava 19 kilometriä pitkä joki, joka laskee Laatokkaan Lahdenpohjassa. == Joen kulku == Joki saa alkunsa Suur-Latvalammesta, aivan kuten järven nimikin ilmaisee. Joki virtaa rauhallisesti yli kilometrin suoalueella ja laskee Latvalampeen, joka on tätä pienempi lampi. Lammen jälkeen joki suuntaa kohti kaakkoa ja saavuttaa Vaunusillanojan (), joka yhtyy siihen lännestä päin. Aurajoki mutkittelee suoalueella varsin vähän, mutta tämän jälkeen se virtaa metsämaassa. Joen uoma kallistuu enemmän ja ensimmäisten peltojen luona Reto-ojalla se alittaa 60 metrin korkeuskäyrän. Joki on matkansa puolivälissä, joten loppuosuuden kaltevuus on 6–7 metriä kilometriltä. Joki suuntaa etelä-kaakkoon eli lähes suoraan Lahdenpohjaa kohti. Paikjärvenkylä ja Riuttavuori ohittuu nopeasti ja rautatiesilta alittuu muutama kilometri ennen taajamaa. Siellä tekee joki Z-kirjaimen mukaisen käännöksen ja sukeltaa Pietarintien alitse Lahdenpohjan kaupunkiin. Siellä se kiertää kaupungin eteläpuolella asuinalueen läpi sataman eteläpuolelle. == Valuma-alue == Valuma-alueen pääuoma muodostuu yksin omaa Aurajoen uomasta, joka on 19 kilometriä pitkä. Valuma-alueen pinta-ala on noin 110 neliökilometriä, mikä tekee alueesta keskimäärin viisi kilometriä leveän. Siksi ovat sen sivuojat lyhyitä. Poikkeuksen tekee Ruoko-oja ( ), jonka pituus on 10 kilometriä ja sen oma sivuoja Konkelo-oja (), jota kutsuttiin vanhoissa suomalaisissa kartoissa Saviojaksi. Pääoman sivuojia ovat alhaalta ylöspäin lueteltuina Sorniioja, Reto-oja ja Vaunusillanoja (). Latvaosuudella Aurajoki virtaa Latvalammen läpi. == Huomioita == == Lähteet == Luokka:Karjalan tasavallan joet Luokka:Laatokan valuma-alue Luokka:Lahdenpohjan piiri Luokka:Luovutettujen alueiden joet
Minna Långström

Minna Långström (s. 1974) on suomalainen mediataiteilija ja elokuvaohjaaja, jonka tekniikoita ovat videoinstallaatio sekä dokumentti- ja lyhytelokuva. Långström toimi Kuvataideakatemian tila-ja aikataiteen lehtorina vuosina 2008-2012. Långströmin dokumenttielokuva "Mars kuvien takaa" ("The Other Side of Mars", 2019) käsitteli NASA:n robotiikan tutkimuksessa käytettäviä kuvallisia menetelmiä. Elokuva on esitetty useilla kansainvälisillä festivaaleilla kuten Ji.hlava (2019), Pariscience - Festival international du film scientifique (2020), Buffalo International Film Festival (2019), BIFF - Bergen International Film Festival (2019), DocPoint - Helsinki Documentary Film Festival (2019). == Lähteet == == Aiheesta muualla == * https://www.minnalangstrom.net Luokka:Suomalaiset videotaiteilijat Luokka:Suomalaiset elokuvaohjaajat Luokka:Vuonna 1974 syntyneet Luokka:Elävät henkilöt
Koronaviruspandemia Fidžillä

Fidžin koronaviruspandemia on osa maailmanlaajuista koronapandemiaa. Maan ensimmäinen tapaus vahvistettiin 19. maaliskuuta 2020 fidžiläisellä lentoemännällä, joka oli ollut työnsä puolesta Yhdysvalloissa ja Uudessa- Seelannissa. 26\. syyskuuta 2022 mennessä maassa oli varmistettu 878 koronaan liittyvää kuolemaa. Maan ensimmäinen koronaan liittyvä kuolema varmistettiin 10. elokuuta 2020, kun 91-vuotias nainen Navuan kaupungista, Viti Levun saarella kuoli. == Rajoituksia ja toimia == Maan pääministeri Frank Bainimarama ilmoitti 16. maaliskuuta 2020, että kansainväliset risteilijät eivät pääse Fidžin satamiin. Nadin kansainvälinen lentokenttä suljettiin 25. maaliskuuta. Huhtikuussa 2020 maan kaksi suurinta kaupunkia, Nadi ja Lautoka, määrättiin sulkutilaan. Kuun lopussa myös pääkaupunkiin määrättiin sulkutila. Heinäkuussa 2021 Fidžin poliisi ilmoitti alkavansa pidättää ihmisiä, jotka eivät käytä kasvomaskia sellaisissa paikoissa, joissa se on määrätty pakolliseksi. == Rokotukset == Fidžin rokotustahti on ollut melko nopeaa, mikä on myös auttanut hillitsemään taudin leviämistä maassa. Maaliskuussa 2021 Fidži sai ensimmäisenä Tyynenmeren valtiona 12 000 annoksen erän AstraZenecan rokotteita COVAX-ohjelman kautta. Rokotteet oli tarkoitus jakaa maan terveydenhuollon työntekijöille. Tämän jälkeen oli tarkoitus rokottaa armeijan, poliisin ja matkailualan työntekijät. AstraZenecan lisäksi Fidži on hyväksynyt myös Modernan rokotteen käytettäväksi. 20\. syyskuussa 2021 Fidžillä pantiin käytäntöön niin sanottu ”no jab, no job” -politiikka, jonka nojalla maan poliisilaitos erotti 11 poliisia ja kaksi siviilityöntekijää. Seuraavana päivänä Fidžin puolustusvoimat ilmoitti, että se aikoo myös erottaa kaikki työntekijät, jotka kieltäytyvät ottamasta rokotetta. == Lähteet == Fidži Luokka:Fidžin historia
Giro Donne 2021

Giro Donne 2021 eli Giro d'Italia Femminile 2021 oli järjestyksessään 32. maantiepyöräilyn Giro d'Italia Femminile -etappikilpailu. Kilpailun nimi palautui vuosina 2013–2020 käytössä olleesta Giro Rosasta sitä edeltäneeseen Giro Donneen. Kilpailu pudotettiin UCI World Tour -sarjasta 2. Pro Series -tasolle johtuen muun muassa suorien tv-lähetysten puuttumisesta. Kymmenen etappia käsittänyt kilpailu alkoi Fossanasta 2. heinäkuuta ja päättyi Cormonsiin 11. heinäkuuta. Italian pohjoisosissa ajetun kilpailun kokonaispituus oli 1025,3 kilometriä. Vuoden 2021 Giro Donnessa ajettiin sekä henkilökohtainen että joukkueaika-ajo ja kaksi etappia päättyi loppunousuun. Team SD Worxin ajajat ottivat kilpailussa kolmoisvoiton. Anna van der Breggen voitti kokonaiskilpailun minuutin ja 43 sekunnin erolla Ashleigh Moolman- Pasioon, Demi Vollering sijoittui kolmanneksi. Pistekilpailun voitti Anna van der Breggen, mäkikirikilpailun Lucinda Brand, nuorten kilpailun Niamh Fisher- Black ja joukkuekilpailun Team SD Worx. == Etapit == === 1. etappi === === 2. etappi === === 3. etappi === === 4. etappi === === 5. etappi === === 6. etappi === === 7. etappi === === 8. etappi === === 9. etappi === === 10. etappi === == Kokonaiskilpailun tulokset == == Osallistuneet joukkueet == == Lähteet == Luokka:Giro Donne Luokka:Pyöräilykausi 2021
Operaatio Ave Maria

Operaatio Ave Maria () on Andy Weirin tieteisromaani, joka on julkaistu vuonna 2021. Teoksen päähenkilö on Ryland Grace, joka on ainoa henkiin jäänyt epätoivoisesta yrityksestä pelastaa ihmiskunta ja Maa. Teoksessa Grace ja muukalainen nimeltä Kivinen pyrkivät pelastamaan aurinkokunnan astrofagi- loiselta. Teoksesta on tulossa elokuvaversio, jonka oikeudet Metro-Goldwyn- Mayer osti kolmella miljoonalla dollarilla. == Vastaanotto == Päähenkilön tarttuvaa innostusta tieteeseen on kehuttu. Kirjassa on vaivana "jääkaappilogiikka", joka ei ole järkeenkäypää jälkikäteen. Gracen tapa ymmärtää asiat on kiinnostava, mutta myös heikko kohta: tarkistuslistat ovat astronauteille tärkeitä, mutta jostain syystä ne puuttuvat. Kirjassa on kohtia, joissa päähenkilön on osoitettava älykkyyttään ratkaistakseen asian, jonka ei pitäisi olla ongelma. == Lähteet == Luokka:Yhdysvaltalaiset tieteisromaanit Luokka:Vuoden 2021 kirjat
Aulikki Nukala

Aulikki Nukala (s. 10. heinäkuuta 1950 Alahärmä) on suomalainen taidemaalari ja videotaitelija. Hän on myös käsikirjoittanut ja ohjannut dokumenttielokuvia sekä työskennellyt TV-tuotannoissa kuvaajana ja leikkaajana. Hänet tunnetaan parhaiten luontoaiheisista maalauksistaan. Nukala opiskeli taidekasvatusta Taideteollisessa korkeakoulussa (valm. 1977) ja videoilmaisua Satakunnan käsi- ja taideoteollisessa oppilaitoksessa 1991–1993. Hän on toiminut taide- ja audiovisuaalisen ilmaisun tuntiopettajana Lapin, Satakunnan ja Uudenmaan oppilaitoksissa, elokuvailmaisun ja taidepedagogiikan vs. lehtorina Taideteollisessa korkeakoulussa (1997–1998, 2000) sekä taideaineitten ja videoilmaisun opettajana Helsingin työväenopistossa (2002–2015). Nukala on kansainvälisen akvarelliyhdistyksen (International Watercolor Society) Suomen johtaja. == Palkintoja == * ARS Arctica -palkinto 1990 * Excellence Award 1st International Watercolour Festival in the Czech Republic 2018 * Excellence Award, FLORA-online paintings, Malaysia 2019 * Special Award, IWS Poland, Palac Lucja 2020 == Lähteet == Luokka:Suomalaiset taidemaalarit Luokka:Suomalaiset videotaiteilijat Luokka:Vuonna 1950 syntyneet Luokka:Elävät henkilöt
Termination Shock

Termination Shock on Neal Stephensonin tieteisromaani, joka on julkaistu vuonna 2021. Kirja on ekologinen trilleri, jossa yksi tieteentekijä ostaa valtavan määrän rikkiä ja ampuu sen ilmakehään tavoitteena jäljitellä vuoden 1991 Pinatubon purkausta viilentääkseen planeettaa. Teoksessa muu maailma katsoo Yhdysvaltojen luhistuneen, eikä siihen voida enää luottaa, ja pinnanmuodostukseltaan matalien valtioiden ryhmä nimeltä "Netherworld" tarttuu toimiin vastatakseen ilmastomuutokseen, koska se vaikuttaa näihin valtioihin suoraan. Teoksessa maailma on mennyt sekaisin ilmastonmuutoksen seurauksena, ja alueita on muuttunut elinkelvottomiksi. Kirjan nimi viittaa ilmastonmuokkauksen termiin. == Vastaanotto == Kirjan alkupuolta on kuvattu tarpomiseksi, jossa on paljon hahmojen kehitystä sekä teknologista ja geopoliittista pohjustusta. Stephenson sisällyttää stimuloivia vastakkaisia näkemyksiä useisiin aiheisiin ja sävyttää teosta satiirilla. Kirja käsittelee loistavasti ja innovatiivisesti olemassaolon tärkeintä asiaa. Kirjaa on sanottu paremmaksi vertailussa Kim Stanley Robinsonin ilmastonmuutoksesta kertovaan teokseen The Ministry for the Future: molemmissa on käsitelty ilmastonmuutoksen jälkeistä politiikkaa, mutta Stephensonin kirja kiinnittää huomiota aidosti kiinnostaviin asioihin lämpenevän maailman geopolitiikassa. Robinsonin kirjassa tehdyt toimet toimivat ilman ennakoimattomia vaikutuksia. Stephensonin kirjassa rikkaat tekevät ratkaisuja omien etujensa nimissä suojautuakseen välittömiltä vaikutuksilta, ja tehdyillä toimilla on myös haittavaikutuksia, jotka järjestävät maailmanpolitiikkaa uudelleen. == Lähteet == Luokka:Yhdysvaltalaiset tieteisromaanit Luokka:Vuoden 2021 kirjat
Orangeria

Orangeria () eli talvipuutarha on suurikokoinen kasvihuone, joka on tarkoitettu lämpimiltä ilmastovyöhykkeiltä tuotujen puiden, kuten esimerkiksi nimensä mukaisten appelsiinipuiden kasvattamiseen. Näyttäviä ja suurikokoisia orangerioita rakennettiin 1600- ja 1700-luvuilla Euroopan suuriin palatseihin, kuten Versailles’n palatsin puistoon ja Schönbrunnin linnan puutarhaan. Suomen tunnetuin talvipuutarha on Helsingin Talvipuutarha, joka on rakennettu 1800-luvun lopulla. ==Lähteet== ==Aiheesta muualla== Luokka:Puutarhanhoito
Maantiepyöräilyn maailmanmestaruuskilpailut 2021

Maantiepyöräilyn maailmanmestaruuskilpailut 2021 olivat järjestyksessään 94. maantiepyöräilyn maailmanmestaruuskilpailut. Ne järjestettiin Flanderin alueella Belgiassa 19.–26. syyskuuta 2021. == Mitalistit == Lähde: Tissot timing === Yleinen sarja === Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet Maantieajo tiedot Julian Alaphilippe 5.56.34 Dylan van Baarle + 32 Michael Valgren + 32 Aika-ajo tiedot Filippo Ganna 47.47,83 Wout van Aert + 5,37 Remco Evenepoel + 43,34 Naiset Naiset Naiset Naiset Naiset Naiset Naiset Maantieajo tiedot Elisa Balsamo 3.52.27 Marianne Vos + 0 Katarzyna Niewiadoma + 1 Aika- ajo tiedot Ellen van Dijk 36.05,28 Marlen Reusser + 10,29 Annemiek van Vleuten + 24,02 Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekaviesti Lisa Brennauer Lisa Klein Mieke Kröger Nikias Arndt Tony Martin Max Walscheid 50.49,10 Annemiek van Vleuten Ellen van Dijk Riejanne Markus Koen Bouwman Bauke Mollema Jos van Emden + 12,79 Marta Cavalli Elena Cecchini Elisa Longo Borghini Edoardo Affini Filippo Ganna Matteo Sobrero + 37,74 Sekaviesti === Alle 23-vuotiaat === Laji Kultaa Kultaa Hopeaa Hopeaa Pronssia Pronssia Alle 23-v. miehet Alle 23-v. miehet Alle 23-v. miehet Alle 23-v. miehet Alle 23-v. miehet Alle 23-v. miehet Alle 23-v. miehet Maantieajo Filippo Baroncini 3.37.36 Biniam Ghirmay + 2 Olav Kooij + 2 Aika- ajo Johan Price-Pejtersen 34.29,75 Luke Plapp + 10,35 Florian Vermeersch + 11,39 === Juniorit === Laji Kultaa Kultaa Hopeaa Hopeaa Pronssia Pronssia Juniorimiehet Juniorimiehet Juniorimiehet Juniorimiehet Juniorimiehet Juniorimiehet Juniorimiehet Maantieajo Per Strand Hagenes 2.43.48 Romain Grégoire + 19 Madis Mihkels + 24 Aika-ajo Gustav Wang 25.37.42 Josh Tarling + 20,20 Alec Segaert + 29,48 Juniorinaiset Juniorinaiset Juniorinaiset Juniorinaiset Juniorinaiset Juniorinaiset Juniorinaiset Maantieajo Zoe Bäckstedt 1.55.33 Kaia Schmid + 0 Linda Riedmann + 57 Aika-ajo Alena Ivantśenko 25.05,49 Zoe Bäckstedt + 10,64 Antonia Niedermaier + 25,32 == Lähteet == == Aiheesta muualla == Luokka:Maantiepyöräilyn maailmanmestaruuskilpailut Luokka:Pyöräilykausi 2021 Luokka:Pyöräilykilpailut Belgiassa Luokka:Flanderi
Yolande de Polignac

Yolande Martine Gabrielle de Polignac (o.s. de Polastron; 8. syyskuuta 1749 Pariisi, Ranskan kuningaskunta – 9. joulukuuta 1793 Wien, Habsburgien valtakunta)Yolande de Polignac (1749-1793) Ranskan kansalliskirjasto. Viitattu 16.1.2022. oli ranskalainen herttuatar ja hovinainen, joka tunnetaan kuningatar Maria Antoinetten läheisenä ystävänä ja suosikkina. Yolande de Polastron nai vuonna 1767 Polignacin sukuun kuuluneen kreivi Jules de Polignacin, jonka täti oli hovissa vaikuttanut Anne de Noailles.Madame de Polignac Château de Versailles. Viitattu 16.1.2022.Polignac family Encyclopædia Britannica Online. Viitattu 16.1.2022.Nordisk familjebok (1915), p. 1233–1234 Runeberg.org. Viitattu 15.1.2022. Kreivitär Polignac tapasi Maria Antoinetten ensi kerran vuonna 1770 tämän häissä Versailles’n palatsissa. Viehättävänä ja iloluonteisena tunnettu Polignac oli vuodesta 1774 kuningattaren läheinen ystävä ja luotettu seuralainen. Vuodesta 1775 hänellä oli asema hovissa. Ystävyyden ansiosta sekä Polignac että hänen aviomiehensä rikastuivat kuningasperheeltä saamillaan arvokkailla lahjoilla, läänityksillä ja eläkkeillä.Polignac, Yolande Martine Gabrielle De Polastron, Duchesse De The Columbia Encyclopedia (2002), Encyclopedia.com. Viitattu 16.1.2022. Tämä yhdessä heidän luonteidensa kanssa teki heistä vihattuja kansan keskuudessa. Jules de Polignac sai vuonna 1780 herttuan arvon, jolloin Yolandesta tuli herttuatar. Polignac nimitettiin vuonna 1782 Maria Antoinetten ja kuningas Ludvig XVI:n lasten kotiopettajaksi, mikä aiemmin oli ollut perinnöllinen kunniavirka. Polignacin pariskunta pakeni Ranskasta heti Ranskan vallankumouksen alkuvaiheessa, pian Bastiljin valtauksen jälkeen heinäkuussa 1789. Polignacin herttuattaren väitetty vaikutusvalta Maria Antoinetteen ja yletön tuhlaavaisuus olivat vallankumousvuosina monien kuningatarta ja tämän lähipiiriä vastaan suunnattujen pamflettien ja herjausten aiheena. Polignac oli kirjeenvaihdossa Maria Antoinetten kanssa asuessaan maanpaossa Sveitsissä, Italiassa ja viimeksi Itävallassa. Hän kuoli Wienissä joulukuussa 1793, pari kuukautta Maria Antoinetten teloituksen jälkeen. Yolande ja Jules de Polignacin pojat Armand ja Jules de Polignac palasivat Ranskaan Napoleonin aikana ja olivat Bourbon-restauraation vuosina merkittäviä ultrarojalistisia poliitikkoja. Polignacin vanhin tytär, Guichen herttuatar Aglaé de Polignac oli Maria Antoinetten suosikki. ==Lähteet== ==Aiheesta muualla== Luokka:Ranskalaiset herttuattaret Luokka:Vuonna 1749 syntyneet Luokka:Vuonna 1793 kuolleet
Egyptin ilmatieteen laitos

Egyptin ilmatieteen laitos (; , lyhennys EMA) on Egyptiin kansallinen ilmatieteellinen keskusvirasto. Se toimii Egyptin siviili-ilmailuministeriön alaisena kansallisena meteorologisten havaintojen, ennustuspalvelujen ja tutkimuksen tuottajana. EMAn päätoimipiste sijaitsee Kairossa, mutta ilmatieteellinen havaintoasemaverkosto kattaa koko Egyptin. Egyptin ilmatieteen laitoksen palveluksessa on noin 1360 työntekijää, joista yli 85 prosenttia on miehiä. Egyptin ilmatieteen laitosta koskeva säädös annettiin vuonna 1971. Vuonna 2002 luotiin Egyptin siviili-ilmailuministeriö irroittamalla joukko toimintoja maan liikenneministeriöstä; EMA kuului näiden toimintojen joukkoon. ==Lähteet== Luokka:Egyptin tiede ja tekniikka Luokka:Kansalliset ilmatieteelliset laitokset
Noa Lange

Noa Mihail Lange on suomalainen näyttelijä. Lange näytteli yhtä keskeisistä rooleista vuonna 2021 Elisa Viihde Viaplay -suoratoistopalvelussa julkaistussa uudessa versiossa Häräntappoaseesta. Lange on julkaissut myös musiikkia Lage- artistinimellä. == Filmografia == * Häräntappoase – Rutanen (2021) * Savela – Pössy (2022) * UTÖ - Sebastian (2024)Tänään tv:ssä: Saarelaisten yhteys ulkomaailmaan katkeaa – yksi yksityiskohta kummastuttaaIlta Sanomat Viitattu 25.1.2024 * Savela 2 - Pössy (2024) == Lähteet == Luokka:Elävät henkilöt Luokka:Suomalaiset hip hop -artistit Luokka:Suomalaiset näyttelijät Luokka:Syntymävuosi puuttuu
JS Hyūga

JS Hyūga (runkonumero DDH-181) on Japanin meri-itsepuolustusvoimien Hyūga- luokan helikopterein varustettu hävittäjä, vaikka se kansainväliseltä luokitukseltaan on helikopteritukialus. == Valmistus == Aluksen tilaus vahvistettiin Heisein 16 vuoden budjetissa (2004), minkä vuoksi se tunnetaan Japanin meri-ilmapuolustusvoimissa myös nimellä 16DDH. Alus tilattiin IHI Marine Unitedilta, jonka Yokohaman telakalla köli laskettiin 11. toukokuuta 2006. Se laskettiin vesille 23. elokuuta 2007 ja otettiin palvelukseen 18. maaliskuuta 2009.Tada 2013 s. 89-90 == Palvelus == Aluksen ensisijaisena tehtävänä on olla Yokosukaan sijoitetulle saattajaosasto 1:n komentoaluksena sekä tarjota sille helikopteritukea. Se osallistui Tohokun alueelle 11. maaliskuuta 2011 iskeneen maanjäristyksen uhrien pelastustöihin. Alus lähti 16. maaliskuuta Yokosukasta kuljettaen avustustarvikkeita alueelle.Tada 2013 s. 102-103 == Lähteet == * === Viitteet === Luokka:Hyūga-luokan hävittäjät
JS Ise

JS Ise (runkonumero DDH-182) on Japanin meri-itsepuolustusvoimien Hyūga-luokan helikopterein varustettu hävittäjä, vaikka se kansainväliseltä luokitukseltaan on helikopteritukialus. == Valmistus == Aluksen tilaus vahvistettiin Heisein 18 vuoden budjetissa (2006), minkä vuoksi se tunnetaan Japanin meri- ilmapuolustusvoimissa myös nimellä 18DDH. Alus tilattiin IHI Marine Unitedilta, jonka Yokohaman telakalla köli laskettiin 30. toukokuuta 2008. Se laskettiin vesille 21. elokuuta 2009 ja otettiin palvelukseen 16. maaliskuuta 2011.Tada 2013 s. 89-90 == Palvelus == Aluksen ensisijaisena tehtävänä on olla Kureen sijoitetun saattajaosasto 4:n komentoaluksena sekä tarjota sille helikopteritukea.Tada 2013 s. 102-103 == Lähteet == * === Viitteet === Luokka:Hyūga-luokan hävittäjät